CELEX: 62020TN0731
Language: da
Date: 2020-12-17 00:00:00
Title: Sag T-731/20: Sag anlagt den 17. december 2020 — ExxonMobil Production Deutschland mod Kommissionen

8.2.2021   
            
            
               DA
            
            
               Den Europæiske Unions Tidende
            
            
               C 44/58
            
         
      Sag anlagt den 17. december 2020 — ExxonMobil Production Deutschland mod Kommissionen
      (Sag T-731/20)
      (2021/C 44/80)
      Processprog: tysk
      
         Parter
      
      
         Sagsøger: ExxonMobil Production Deutschland GmbH (Hannover, Tyskland) (ved advokaterne S. Altenschmidt og J. Hoss)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse af 8. december 2020 (ref. Ares (2020)7439507 — 08/12/2020) annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Sagsøgeren har med det foreliggende søgsmål nedlagt påstand om annullation af afgørelsen af 8. december 2020, hvorved Kommissionen i forbindelse med en sag om foreløbige forholdsregler ved Verwaltungsgericht Berlin og en tilsvarende påstand nedlagt af Umweltbundesamt afslog at medvirke ved overførslen af emissionskvoter til foreløbig sikring af sagsøgerens krav på gratistildeling af emissionskvoter med henblik på at sikre den effektive virkning af en dom fra Domstolen i den præjudicielle sag C-126/20.
      Til støtte for søgsmålet har sagsøgeren anført følgende anbringender.
      
                  1.
               
               
                  Første anbringende om, at Kommissionens afgørelse af 8. december 2020 berører sagsøgeren umiddelbart og individuelt. Sagsøgeren har dermed søgsmålskompetence.
               
            
                  2.
               
               
                  Andet anbringende om, at Kommissionen i forbindelse med fastsættelse af foreløbige forholdsregler på grund af nationale retssager ved det i EU-retten forankrede princip om sikring af effektiv retsbeskyttelse er forpligtet til at medvirke til sikringen af eventuelle krav på tildeling af emissionskvoter, før de bortfalder.
               
            
                  3.
               
               
                  Tredje anbringende om, at direktiv 2003/87/EF (1) og forordning (EU) nr. 389/2013 (2) udgør de retlige rammer for en sådan medvirken og overførslen af emissionskvoter til nationale konti.
               
            
         (1)  Europa-Parlamentets og Rådets direktiv 2003/87/EF af 13.10.2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (EUT 2003, L 275, s. 32).
      
         (2)  Kommissionens forordning (EU) nr. 389/2013 af 2.5.2013 om oprettelse af et EU-register i henhold til Europa-Parlamentets og Rådets direktiv 2003/87/EF og Europa-Parlamentets og Rådets beslutning nr. 280/2004/EF og nr. 406/2009/EF, og om ophævelse af Kommissionens forordning (EU) nr. 920/2010 og nr. 1193/2011 (EUT 2013, L 122, s. 1).